**דין מירושניקוב** (נולד ב-9 באפריל 1988) הוא שחקן טלוויזיה וקולנוע, דוגמן, די ג'יי ואיש עסקים ישראלי, יליד אוקראינה הסובייטית. הועמד לפרס אופיר לשחקן המשנה הטוב ביותר, על תפקידו בסרט הדרמה ״כאילו אין מחר״ משנת 2022.

ביוגרפיה
--------

מירושניקוב נולד בשם **דמיטרי** (**דימה**) **זקמדלין** (באוקראינית: **Дмитро Зкамдалін**) במיקולאייב שבאוקראינה הסובייטית לאביו, ולאמו סבטלנה. כשהיה בן חמש, הוריו התגרשו, והקשר עם אביו נותק. התחנך כנוצרי, ובגיל תשע עלה לישראל עם אמו בלבד והם התגוררו באשדוד, ליד הורי אמו. מאוחר יותר עברו לרעננה, כדי שדין יוכל לפתח את קריירת הספורט שלו בקפיצת טרמפולינה מקצועית. הוא למד בבית הספר התיכון מור מטרו-ווסט רעננה, ובגיל 12 זכה באליפות ישראל בקפיצת טרמפולינה מקצועית, לקטגוריית גילו. סיפר כי עבר ברית מילה בגיל 10, ושבגיל 13 ביקש גם לחגוג בר מצווה.

מירושניקוב החל לעבוד בגיל צעיר כדי לעזור למשפחתו ובגיל 16 הצטרף לסוכנות דוגמנות. בהמלצת הסוכן שלו, שינה את שמו ל**דין מרטין** כשם במה ובתעודת הזהות, בין היתר גם כדי להקל על ההיטמעות. בגיל 17 הוזמן לצילומים באודסה שבאוקראינה וניצל את ההזדמנות כדי לחדש את הקשר עם אביו, כך גם גילה שיש לו אח קטן. אחיו מתגורר בלאס וגאס.

מירושניקוב שירת בשייטת 13 של חיל הים. הוא נפצע במהלך ההשתלטות על המרמרה והוכר כנכה צה"ל. בעקבות הפציעה הוא נותח ביד שמאל, עבר שלושה חודשים ארוכים של שיקום שכלל לצד פיזיותרפיה גם טיפול נפשי, ואיבד כמעט לחלוטין את הראייה בעינו הימנית. לאחר השיקום חזר ליחידה, השלים את השירות כתומך לחימה והשתחרר לאחר שירות כולל של 5 שנים. בסיום המסלול שלו בצבא הוא שינה את שם משפחתו ל**מירושניקוב**, שם המשפחה של אמו.

עם שחרורו, החל לימודי מנהל עסקים במכללת המרכז הבינתחומי הרצליה, והמשיך לעבוד בעבודות אבטחה. אולם לאחר סמסטר אחד נשר מהלימודים, ומאוחר יותר נרשם ללימודי משחק בסל"ה - הסטודיו לאמנויות התיאטרון מיסודו של יורם לוינשטיין שגם מהם פרש בטרם עת.

### משחק וטלוויזיה

בשנים 2013–2014 שיחק בסדרת הנוער "השמיניה", בתור דניס גלר.

ב-2016, שנה לאחר שהחל את לימודי המשחק, הוזמן לאודישן לסדרה "תאג"ד" מבית yes. תחילה הגיע לאודישן כדי לגלם את הדמות הראשית בסדרה – דניאל החוג"ד, אך לאחר כמה שבועות נקרא לאודישן נוסף לתפקיד אחר, דמות החובש הדתי נועם פולצ'ק, הדמות שגילם לבסוף בסדרה מאז 2016. התפקיד דרש ממנו להפסיק עם לימודי המשחק.

ב-2016 גילם את ציקי בסדרה "פלאשבק" ששודרה בערוץ הילדים למנויי HOT. ב-2017 השתתף בסדרה "פולמון" של HOT בה גילם את יובל אוסוקין הידוע גם בשם סיימון. לפני כן, השתתף בסדרה "מתים לרגע" בתור דודי אלרואי.

בשנים 2017–2018 מירושניקוב ומי-רן מנקס, עמיתתו לסדרה "תאג"ד", שימשו כפרזנטורים של רשת האופנה הישראלית "זיפ".

באוגוסט 2017 לוהק מירושניקוב לסדרת הנוער "כפולה" לצידם של נועה קירל, עפר שכטר ועומר דרור. העונה הראשונה של הסדרה שודרה ב-2018, בערוץ kidZ ב-HOT וב-yes.

בסוף 2017 לוהק לתפקיד מרכזי במחזמר "צבא השמיים" לצד הילה סעדה, ובבימויו של אורי פסטר.

בינואר 2018, השתתף בתוכנית הדוקו-ריאליטי "גולסטאר" של הוט, כשחקן וכקפטן הנבחרת. מאוחר יותר באותה שנה השתתף במקצה ה-VIP בעונה הראשונה של תוכנית הריאליטי "נינג'ה ישראל" בקשת 12, והגיע למקום השישי.

ב-2019 החל לשחק בסדרת הנוער "התחנה". בנוסף באותה שנה שיחק בסרט "לוחם בנשמה", לצדם של הדס קלדרון וערן איוניר.

ב-2020 השתתף במקצה ה-VIP בעונה השנייה של "נינג'ה ישראל", וזכה במקום הראשון ובחופשה בזנזיבר.

בספטמבר 2020 השתתף שוב בתוכנית הדוקו-ריאליטי "גולסטאר", בעונה 8, בתור שחקן הנבחרת.

בנובמבר 2020 השתתף שוב בתוכנית הריאליטי "נינג'ה ישראל", אך נפל למים במכשול השני אחרי דקה ו-8 שניות.

בינואר 2022 הצטלם לסרטו של יהודה גרובייס "הסיפור שנשכח", סרט דרמה-תקופתי שצולם בפולין (לצד רפאל קליינמן, ג'וש שגיא, ישי לפידות, עדי ביטי ועמירן דביר). במרץ יצא לאקרנים הסרט של ערן בן יעקב "מתחתנת", בו הוא מככב לצידה של הילה סעדה. בדצמבר יצא לאקרנים הסרט של ניצן גלעדי "כאילו אין מחר", על תפקידו בסרט מירושניקוב הועמד לפרס אופיר לשחקן המשנה הטוב ביותר.

חיים אישיים
-----------

לכבוד יום ההוקרה לפצועי מערכות ישראל ונפגעי פעולות האיבה 2016 הוא נפגש עם אדיר מילר במסגרת פרויקט "אתכם, בזכותכם!" של ארגון נכי צה"ל.

בדצמבר 2016 יצא מירושניקוב למסע של חודש בארצות הברית במסגרת מיזם של ארגון נכי צה"ל שנועד לסייע להסברה הישראלית. בחודש פברואר 2018, נסע לסיבוב הרצאות נוסף ברחבי אוניברסיטאות באמריקה עם הרצאה בשם "*לא-רוסי*, אוקראיני!", כשבהרצאה סיפר על החוויה האישית שלו כעולה חדש בישראל.

שיחק במחלקת הנוער של הפועל רעננה בכדורגל, ואף שיחק בקבוצה הבוגרת של בני רעננה. לקח חלק גם בנבחרת האמנים של ישראל בכדורגל. ברשותו גם רישיון צניחה.

ביולי 2021, לאחר כשלושה חודשי אירוסין, נישא לבת-זוגו אנני חנין בטקס אזרחי עליו היה אמון המנחה והחזאי דני רופ. מתגוררים בתל אביב.

שירת במילואים ברצועת עזה במלחמת חרבות ברזל של מדינת ישראל.[דרוש מקור]

פילמוגרפיה
----------

### קולנוע

| שנה | סרט | במאי | תפקיד |
| --- | --- | --- | --- |
| 2019 | לוחם בנשמה | יואב רונן | יובל אייזנקוט, תפקיד משני |
| 2022 | מתחתנת | ערן בן יעקב | אסי, תפקיד ראשי |
| 2022 | כאילו אין מחר | ניצן גלעדי | דן, תפקיד משני |
| **TBA** | הסיפור שנשכח | יהודה גרובייס | אנדריי, תפקיד משני |

### טלוויזיה

| שנה | סדרה | תפקיד | הערות |
| --- | --- | --- | --- |
| 2013–2014 | השמינייה | דניס גלר | עונה רביעית וחמישית, ערוץ הילדים, HOT. |
| 2016 | פלאשבק | ציקי | תפקיד אורח, עונה ראשונה, ערוץ הילדים, HOT. |
| תאג"ד | נועם פולצ'ק | תפקיד ראשי, Yes Action. |
| 2017 | מתים לרגע | דודי אלרואי | תפקיד אורח, עונה שנייה, HOT3. |
| פולמון | סימון/יובל אוסוקין | תפקיד ראשי, הוט בידור ישראלי, HOT. |
| שרה שטיין | דניאל | הפקה גרמנית, Das Erste. |
| 2018 | כפולה | מיגל חממה | תפקיד משני, kidZ. |
| גולסטאר תאילנד | בתפקיד עצמו | עונה שישית, HOT3. |
| 2019 | התחנה | אסי אמיר | תפקיד משני, kidZ, HOT. |
| 2020 | גולסטאר אולסטאר ברזיל | בתפקיד עצמו | עונה שמינית, HOT real, HOT. |

קישורים חיצוניים
----------------

ויקישיתוף מדיה וקבצים בנושא **דין מירושניקוב** בוויקישיתוף
* דין מירושניקוב, ברשת החברתית פייסבוק
* דין מירושניקוב, ברשת החברתית אינסטגרם
* דין מירושניקוב, במיזם "אישים" לתיעוד היצירה הישראלית
* דין מירושניקוב, במסד הנתונים הקולנועיים IMDb (באנגלית)
* דין מירושניקוב, באתר "אידיבי", מאגר הידע העברי לקולנוע ישראלי ועולמי
* דין מירושניקוב, באתר סוכנות ADD
* חגית גינזבורג, דין מירושניקוב: "הייתי קרוב למוות. עד לאותו רגע חשבתי שאני באטמן", באתר Xnet‏, 8 באוגוסט 2019

הערות שוליים
------------

1. 1 2 3 4  אפרת וכטל, דין מירושניקוב: "אני לא מתבייש בכלום", במדור "פנאי פלוס" באתר ynet‏, 15 במרץ 2017
2. 1 2    
שגיאות פרמטריות בתבנית:ישראל היום   
פרמטרים [ אתר, תאריך, הכותב, כתובת, כותרת ] לא מופיעים בהגדרת התבנית  
פרמטרי חובה [ 2, 3 ] חסרים **שגיאה בביטוי: תו פיסוק בלתי מזוהה, "{"**
3. 1 2 3  יפעת הללי אברהם, ‏פולצ'ק, זה אתה? קבלו את דין מירושניקוב בגיל 16, באתר ‏מאקו‏, 22 בנובמבר 2016
4. 1 2 3 4 5 6 7 8 9 10  ‏רן בוקר, פולצ'ק מ"תאג"ד": "בזכות הפציעה בצבא הפכתי לשחקן", באתר ynet, 4 בדצמבר 2016
5. ↑
6. 1 2 3  אפרת וכטל, סלינו על כתפיהם: הבטחות השנה של עולם הבידור, במדור "פנאי פלוס" באתר ynet‏, 11 ביוני 2016
7. 1 2 3 4 5 6 7  יערה יעקב, ‏לא אומר לא לסלפי: "זו מתנה שאני יכול לתת לאנשים שאוהבים אותי", באתר ‏מאקו‏, 22 בנובמבר 2017
8. 1 2 3 4 5  אדם סרור‏, דין מירושניקוב פותח את הלב: "ישבתי בבית ובכיתי", באתר וואלה!‏, 8 במרץ 2018 סרטונים
9. 1 2 3 4 5 6  אתר למנויים בלבד צחי דבוש, צבא האמת של דין, באתר "ידיעות אחרונות", 14 בדצמבר 2016
10. ↑  היכנס/י לפייסבוק, באתר Facebook
11. ↑  יערה יעקב, ‏"אחרי תאג"ד נקלעתי לבעיות כספיות גדולות. נאלצתי לעבוד בחנות", באתר ‏מאקו‏, 22 בנובמבר 2017
12. ↑  ערן סויסה, אופנוען כוכב, באתר ישראל היום, 21 בפברואר 2016
13. ↑  ליהי עטר בכר‏, הזוגיות החדשה של כוכבי תאג"ד, באתר וואלה!‏, 19 בפברואר 2017
14. ↑  אוהד רומנו, "הכפולה" של תובל שפיר, באתר ynet, 6 באוגוסט 2017
15. ↑  דינה גלוכמן, חוזר ובגדול: פסטיבל חג המחזמר חוגג חמש, באתר פרוגי, ‏3 בדצמבר 2017
16. ↑  מיקי לוין, ‏דין מירושניקוב בסיבוב הרצאות בארצות הברית, באתר מעריב אונליין, 8 בפברואר 2018
17. ↑  ‏nrg רכילות, דין מירושניקוב בדרך להרפתקה הגדולה של חייו, באתר nrg‏, 14 בספטמבר 2017
18. 1 2  יפעת הללי אברהם, ‏מזל טוב: דין מירושניקוב ואני חנין מאורסים, באתר ‏מאקו‏, 9 באפריל 2021